CELEX: 32005D0683
Language: sl
Date: 2005-09-30 00:00:00
Title: 2005/683/ES: Odločba Komisije z dne 30. septembra 2005 o spremembi Odločbe 2005/240/ES o odobritvi metod za razvrščanje prašičjih trupov na Poljskem (notificirano pod dokumentarno številko K(2005) 3646)

4.10.2005   
            
            
               SL
            
            
               Uradni list Evropske unije
            
            
               L 258/5
            
         
      ODLOČBA KOMISIJE
   
   z dne 30. septembra 2005
   o spremembi Odločbe 2005/240/ES o odobritvi metod za razvrščanje prašičjih trupov na Poljskem
   (notificirano pod dokumentarno številko K(2005) 3646)
   (Besedilo v poljskem jeziku je edino verodostojno)
   (2005/683/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984, ki določa lestvico Skupnosti za razvrščanje prašičjih trupov (1), in zlasti člena 5(2) Uredbe,
   ob upoštevanju naslednjega:
   
               (1)
            
            
               Z Odločbo Komisije 2005/240/ES (2) je bila odobrena uporaba treh metod za razvrščanje prašičjih trupov na Poljskem.
            
         
               (2)
            
            
               Poljska vlada je zaprosila Komisijo, da odobri uporabo nove naprave za razvrščanje prašičjih trupov, in je predložila podatke, ki jih zahteva člen 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3).
            
         
               (3)
            
            
               Preučitev tega zahtevka je pokazala, da so pogoji za odobritev nove naprave izpolnjeni.
            
         
               (4)
            
            
               Odločbo 2005/240/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO ODLOČBO:
   Člen 1
   Odločba 2005/240/ES se spremeni:
   
               1.
            
            
               V prvem odstavku člena 1 se doda naslednja točka (d):
               
                           „(d)
                        
                        
                           naprava, imenovana ‚IM-03’, in z njo povezane metode ocenjevanja, ki so podrobno opredeljene v delu 4 Priloge.“
                        
                     
         
               2.
            
            
               Priloga se spremeni v skladu s Prilogo k tej odločbi.
            
         Člen 2
   Ta odločba je naslovljena na Republiko Poljsko.
   
      V Bruslju, 30. septembra 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 74, 19.3.2005, str. 62. Odločba, kakor je bila spremenjena z Odločbo 2005/609/ES (UL L 207, 10.8.2005, str. 20).
   
      (3)  UL L 285, 25.10.1985, str. 39. Uredba, kakor je bila spremenjena z Uredbo (ES) št. 3127/94 (UL L 330, 21.12.1994, str. 43).
   
      PRILOGA
      V Prilogi k Odločbi 2005/240/ES se doda naslednji del 4:
      
         „Del 4
         IM-03
         
                     1.
                  
                  
                     Razvrščanje prašičjih trupov se opravi z napravo, imenovano ‚IM-03’.
                  
               
                     2.
                  
                  
                     Naprava je opremljena z igelno optično sondo (enovrstični bralnik Single Line Scanner SLS01) s 7-milimetrskim premerom. Sonda vsebuje vrsto tipal CIS (contact image sensor) in zelenih svetlečih diod. Obratovalna razdalja je med 0 in 132 milimetri.
                  
               
                     3.
                  
                  
                     Delež mesnatosti trupa se izračuna po naslednji enačbi:
                     
                         = 45,07537 – 0,52724X1 + 0,31380X2
                     
                     pri čemer:
                     
                                 
                                    
                              
                              
                                 =
                              
                              
                                 predvideni odstotek mesnatosti trupa,
                              
                           
                                 X1
                                 
                              
                              
                                 =
                              
                              
                                 debelina hrbtne slanine (vključno s kožo) v milimetrih, merjena 6 centimetrov od vzdolžne osi trupa med tretjim in četrtim zadnjim rebrom,
                              
                           
                                 X2
                                 
                              
                              
                                 =
                              
                              
                                 debelina mišice v milimetrih, merjena istočasno in na istem mestu kot X1.
                              
                           Ta enačba velja za trupe, ki tehtajo med 60 in 120 kilogrami.“